જે ગયા વર્ષની સરખામણીએ 22,06,169 હેકટર ઓછું છે. રાજ્યમાં વરસાદનું ચિત્ર જોતાં કહી શકાય કે આ દિવસોમાં થવા જોઇતા વરસાદમાં 46 ટકાની સરેરાશ ઘટ છે. રાજ્યમાં અત્યાર સુધીમાં જે વરસાદ થયો છે તેમાં 78 તાલુકાનો એવા છે જ્યાં ભાગ્યે જ વરસાદ થયો છે અથવા તો માંડ બે ઇંચ સુધીનો જ વરસાદ થયો છે. અગાઉ સિંચાઇની સુવિધા ન મળી અને વધારામાં વાવણી લાયક વરસાદ ન થતાં વાવેતર પણ શક્ય બન્યું નથી. દક્ષિણ ગુજરાતમાં સાર્વત્રિક ચાર ઇંચથી વધુ વરસાદ થયો છે તેવી સ્થિતિ રાજ્યના અન્ય વિસ્તારોમાં જેવા કે કચ્છ, અમદાવાદ જિલ્લામાં નથી. વાવેતરની દ્રષ્ટિએ પણ સ્થિતિ ચિંતાકારક છે. આ વખતે અગાઉની સરખામણીમાં 22 લાખ હેકટર જેટલું ઓછું વાવેતર તો થયું જ છે. એમાંય પાક માટે યોગ્ય વરસાદ ન થતાં જે વાવેતર થયું તેની સામે પણ પ્રશ્નાર્થ ખડો થયો છે. આ સીઝનમાં ખૂબ પાણી માગતા ડાંગરના પાકનું માત્ર 82579 હેકટરમાં જ વાવેતર થઇ શક્યું છે. જે ગયા વર્ષે 126100 હેકટરમાં હતું. લગભગ 44 હજાર હેકટર જેટલું ઓછું વાવેતર થયું છે. વળી જે ધરૃ રોપાયા છે તેને અપૂરતા પાણીની સમસ્યા નડી રહી છે. સૌરાષ્ટ્રનું ચિત્ર